rlitschk/wikidir huggingface dataset:
Dr Emil J. Mundhaas (* 24. Mai 1935 z Konschtanz; † 21. Merz 2017) isch e dytsche Ingenieur un Haimetautor gsii. Dr Mundhaas isch us ere alte Fischer- un Schiffmannsfamilie im Konschtanzer Stadtdail Staad chuu un isch auf do ufgwagse. No dr Schuel het er Färnmäldetmechaniker gleert un derno z Iberlinge, z Säckige un z Waldshuet gschafft. Är het e Qualifikation zum Färnmäldetächniker (1960 z Fryburg) un an dr TU z Darmstadt dr Ingenieur Nochrichtetächnik (1972) gmacht. Är het dr Vorberaitigsdienscht mit Exame 1974 gmacht un isch bim Färnmäldeamt Konschtanz in ghobene Färnmäldetächnische Dienscht as Projäktverantwortlige fir Funktächnology yydrätte. Speter isch er bi dr Konschtanzer Niderlossig vu dr Telekom Ressortlaiter mit Etatverantwortig gsii. Anne 1996 isch er no 46 Arbetsjohr in Ruestand gange. Dr Mundhaas het si scho frie fir Gschicht inträssiert. In sym Ruestand het er si mit Familiegschicht un dr Regionalgschicht bscheftigt un hte doderzue verschideni Artikel in Zytschrifte un au Biecher publiziert. Är het Familiechronike vu Allmannsdorfer Burgerfamilie verfasst un si im Aigeverlag uusegee uh au ne Chronik vu Allmannsdorf het er gschribe, wun er aber nimi het chenne publiziere. Fir s Manuskript vum 2. Band (Schifffahrt und Fischerei im alten Staad) het er 2008 bim Landesbryys
Dr Dirk Baldinger (* 27. Augschte 1971 z Fryburg) isch e ehmolige dytsche Radrännfahrer. As Amateur isch er fir dr Verain TSV Betzingen gfahre. Anne 1993 isch dr Dirk Baldinger Zweete vu dr Gsamtwärtig vu dr Rhyland-Pfalz-Rundfahrt wore. Im Johr druf isch er dytsche Meister im Stroßeränne vu dr Amateur wore un het dr Giro delle Regioni gwunne. Anne 1995 isch dr Baldinger Profi wore, isch zerscht fir s Radsportteam Polti un speter fir s Team Telekom un s Team Nürnberger gfahre. 1995 un 1996 isch er bi dr Tour de France gstartet, het aber d Rundfahrt baidi Mol nit chenne bis zum Änd fahre. Sy Uusschyde anne 1995 isch unter dragische Umständ gsii: Am 18. Juli, uf dr 15. Etappe, isch dr Baldinger in e Massesturz verwicklet gsii, wu dr italienisch Radrännfahrer Fabio Casartelli dedli verunglickt isch. Dr Baldinger sälber isch mit eme Beckebruch ins Chrankehuus yygliferet wore. Bi däre Tour het e ai Dag lang s Wyss Trikot fir dr bescht Noowugsfahrer drait. Anne 2002 het er ufghert mit syre aktive Radsportlaufbahn. Em Radsport isch dr Baldinger verbunde blibe as Erschte Vorsitzer vum Radfahrverain Edelwyss Märdinge 1923. Au het er si in dr Lokalbolitik engaschiert. Anne 2016 het
Dr Jean Albert «Schang» Hutter (* 11. Augschte 1934 z Soledurn; † 14. Juni 2021 z Soledurn) isch en Schwyzer Bildhauer gsii. Vu 1950 bis 1954 het dr Hutter e Lehr gmacht im Staimetzbedrib vu syne Eltere un isch näbehär uf d Chunschtgwärbschuel z Bärn gange. Anne 1954 isch er uf Minche zoge un het dert u. a. bim Charles Crodel un Josef Henselmann bis 1961 an dr Akademy vu dr Bildende Chinscht studiert. Anne 1961 isch er in Kanton Soledurn retuurchuu, wun er in dr Hauptsach z Chüttigkofe gläbt het. 1969/70 isch er z Warschau gsii. Ab 1978 isch er dr erscht Bresidänt vu dr gaschtronomische Gnosseschaft Baseldor gsii. Vu 1982 bis 1985 het er z Hamburg gläbt un vu 1985 bis 1987 z Berlin. Dodruf isch er ins soledurnisch Hessigkofe zoge. Zäme mit dr Bärner Achitäkt Ueli Schweizer un Walter Hunziker un em Bärner Landschaftsarchitäkt Franz Vogel het er d Uuswytig vum Fridhof Bümpliz gstaltet, wu 1994 fertig woren isch. Am 28. Februar 1998 het dr Hutter im Rame vun eme Skulpturewäg zum 200. Jubiläum vu dr Helvetik vor em Bundeshuus z Bärn sy Yyseplaschtik Shoah ufgstellt. Wel er des drei Meter näb em urspringli veryybarte Standort gmacht
Dr Eberhard Peter Flamm (* 1957 z Känzinge) isch e dytsche Handelslehrer un Coach. Dr Flamm isch z Wyhl ufgwagse. No dr Schuel het dr Flamm vu 1976 bis 1978 e Lehr zum Bankchaufmann gmacht un derno an dr Universitet Mannem Bedriibswirtschaftslehr un Pedagogik studiert un as Diplom-Handelslehrer abgschlosse. Vu 1983 bis 1986 het er bi dr Wirtschaftsbriefigsgsellschaft Price Waterhouse z Frankfurt am Main gschafft un vu 1986 bis 1997 as Laiter Personalentwicklig un Uusbildigsverantwortlige vu dr Duale Hochschuel. Syter anne 1997 isch er sälbschtständig as Trainer un Coach fir Fierigschreft un Uusbilder. Wun er in dr 1980er Johr e baar Johr z Hameln z Nidersachse gläbt het, het dr Flamm aagfange im Kaiserstieler Alemannisch schrybe. Är het uusgläseni Gedicht un Gedanke anne 1994 unter em Titel „Vu ganzem Herze“ publiziert, derzue het er au Gedicht puliziert in verschidene Anthologie. Zäme mit dr Lore Haag vu Wiswil, dr Carola Mutschler vu Kiechlischbärge un em Harald Noth vu Rothwil het er im Biechli „Mogge Mogge Nuss ... un dü bisch duss“ traditionälli Chindervärsli zämegstellt. Anne 2014 het er e alemannischi Ibersetzig vum Markus-Evangelium vereffetligt. Anne 1996 het dr Flamm aagfange as „Reblüs“ e alemannisch Kolumne „D Reblüs“ in dr Gratis-Wuchezytig Reblandkurier
Dr Schtàuisee vu Bouzey (frz. réservoir de Bouzey odd’r lac de Bouzey) ìsch a Schtàuisee, wo äbb 10 km nerdlig vun Épinal lìgt, àm Wäschtrànd vu da Vogesa ìm Vogesa-Département. Ar befìndet sìch uff da Gmaindabeeda vu Sanchey, Chaumousey, Girancourt un Renauvoid. Mìt sinera Flächa vun äbb 140 Häktàra ìsch’r dr greeschta See vum Vogesa-Département, noch vor em bekànnta See vu Gérardmer. Ma nutzt ìhn, fìr d’ Wàsserversorgung vum Vogesa-Kànàl z’ schtälla. Noh-n-em Ààschluss vum Elsàss-Lothrìnga àm Ditscha Raich hàt s’ Frànkriich sina Züafàhrt zum Rhi verlora. S’ Frànkrich hàt àlso a näija Nord-Süd Flussverbìndung müassa fìnda ìm Oschta vum Lànd. Also hàt ma zwìscha 1874 un 1887 dr „Oscht-Kànàl“ (Canal de l’Est) ààglegt. Da Kànàl kwert ìwer d’ Wàsserschaida vu dr Saône un dr Mosel. Ma hàt àlso a Schtàuisee brüücht fìr d’ Wàsserversorgung vum Kànàl z’ schtälla, un fìr d’ Schliasa z’ betriiwa. Ma hàt àlso a Dàmm ìn dr Tal vu dr Avière bàuia, hàuiptsachlig uff d’ Gmaindabeeda vu Sanchey un Chaumousey. Dr nochberliga Dorfnàmensort Bouzey hàt ìm Schtàuisee si Nàmma gaa. Zwìscha 1882 un 1887 hàt ma d’ Rìnna vu Bouzey un sina Wark bàuia, zwìscha-n-em Wàsseräntnàhm vu Remiremont un Arches. Dia Wark sìn 19,467 km
Dr Ulrich Bremi (* 6. Novämber 1929 z Züri, † 17. Juni 2021 in Zolike) isch e Schwyzer Unternämer un Bolitiker (FDP) gsii. Är isch 1990/91 Bresidänt vum Nationalrot gsii. Dr Bremi isch e Suhn vum Heinrich Bremi, em Chaufmann, un dr Johanna Sennhauser gsii. No dr Uusbildig an dr Metallarbaiterschuel z Winterthur un dr Mittelschuel het er vu 1950 bis 1954 Maschineböu an dr ETH Züri studiert. Erschti Beruefserfahrige het dr Ulrich Bremi vu 1955 bis 1961 bi dr Firestone AG z Brattele gmacht. Vu 1962 bis 1990 het er d Bauer Kaba Gruppe glaitet, ab 1968 as Delegierte un ab 1992 as Vizebresidänt vum Verwaltigsrot. Vu 1990 bis 1998 isch er Bresidänt vum Verwaltigsrot vu dr Georg Fischer AG z Schafuuse un vu 1992 bis 2000 vu dr Swiss Re z Züri gsii. Vu 1991 bis 2000 het er dr Verwaltigsrot vu dr Flughafe-Immobilie-Gsellschaft z Chloote bresidiert un vu 1988 bis 1999 dr Verwaltigsrot vu dr Züri-Zytig. Vu 2005 bis 2008 isch er Bresidänt vu dr «ETH Zürich Foundation» gsii. Dr Bremi isch Mitglid vum Arbaitgeberverband vum Kanton Züri gsii, vu 1984 bis 1991 as Bresidänt, un au Mitglid vu dr Gsellschaft fir Hochschuel un Forschig (Bresidänt 1968-1976)
D Catharina Müller (* 1994) isch e dytschi Sozialarbaiteri un Dialäktautori. D Müller isch e Änkeli vum Reinhard Geugelin, eme Brueder vum Hansfrieder Geugelin. Si isch z Efrige-Chilche mit Alemannisch as Muetersproch ufgwagse. No dr Schuel het si e Bachelor un e Master in Sozialer Arbet gmacht. Si schafft syterhär as Sozialarbaiteri, dernäbe isch si Dozänti an dr Duale Hochschuel z Villinge-Schwenninge. Syt 2015 chännt mer d Müller in dr Region fir iri alemannische Gedicht un Gschichte. In sällem Johr het si bim Gerhard-Jung-Wettbewärb mit em Gedicht „Zugvögel“ dr dritt Bryys in dr Kategory Lyrik gwunne, bi dr Uusgab vum Gerhard-Jung-Wettbewärb im Johr 2018 het si mit dr Gedicht „z’nacht“ un „Vernissage“ wider dr dritt Bryys in dr Kategory Lyrik gwunne un 2022 e zweete Bryys in dr Kategory Lyrik un e dritte Bryys in dr Kategory Prosa. Im Spotjohr 2020 het si bi dr Lohrer Murre mit em Gedicht „Liebi“ dr zweet Bryys in dr Sparte Lyrik gwunne. Un bim Wettbewärb „Alemannisch läbt!“, wu d Muettersproch-Gsellschaft 2021 zäme mit em SWR un dr Badische Zytig veraastaltet het, isch d Müller mit zwee Juniorebryys uuszaichnet wore, mit em Gedicht „Zit“ in dr Sparte Lyrik un mit em Täxt „Muettersproch“ in
D Tabea Zimmermann (* 8. Oktober 1966 z Lohr) isch e dytschi Bratschischti un Hochschuellehreri. D Tabea Zimmermann het as Dreijehrigi an dr Musikschuel vu ire Haimetstadt Lohr mit em Bratsche spiile un mit fimfi mit em Klavier spiile. No aigen Uussage isch dr Dietmar Mantel, wu si zee Johr lang unterrichtet ghaa het, aine vu ire wichtigschte Lehrer gsii. Si het bim Ulrich Koch an dr Musikhochschuel Fryburg Bratsche studiert, het ire Studium 1985 an dr Musikhochschuel z Saarbrücken abgschlosse un ir Spiil ab 1986 bim Sándor Végh am Mozarteum z Salzburg perfäktioniert. In dr Zyt vu irem Studium het si bi internationale Wettbewärb mitgmacht un het erschti Bryys z Gämf (1982), z Budapest (1984) un am Internationale Bratschewettbewärb Maurice Vieux z Paris (1983) gwunne. Dodruf het si ne Inschtrumänt vum franzesische zytgnessische Gygeböuer Étienne Vatelot iberchuu, wu si bis hite uf ire wältwyte Kunzärtturnee druf spiilt. Vu 1987 bis 1989 het si as jingschti Brofässeri vu Dytschland an dr Musikhochschuel Saarbrücken unterrichtet. 1994 het si d Bratscheklasse vu dr Hochschuel fir Musik un Darstellendi Chunscht z Frankfurt am Main ibernuu, syt Oktober 2002 isch si Brofässeri an dr Hochschuel fir Musik „Hanns Eisler“ Berlin. Vu 1987 bis zue
Dr Heinrich VI. (* November 1165 in Nimwegen; † 28. September 1197 in Messina) ausm Gschlecht von de Schtaufer, isch ab 1169 remisch-deitscher Kenig, bziehungsweise ab 1191 daitscher Kaiser gwea. Von 1194 o warer auserdeam der Kenig von Sizilien. Dr Heinrich wars zwoide von elf Kender aus der Ehe von Friedrich Barbarossa mit seim Ehweib Beatrix von Burgund. 1186 hadder d Konstanze, d Dochter vom Normannenkenig Roger II. khairet. Der wiedrom ward Erbe vom Normannakenig Wilhelm II.. Kurz vorm Doad von seim Vader em Jaur elhondertnoizg, von deamer aber erscht a Jaur schbäder erfahra hat, ischer zeachscht in an Konflikt mitm ehmaliga Herzog von Saxa – Heinrich dem Lew – verwicklt wora. Erscht elhondertvieranoizg ischm dau a endgüldigr Ausgleich glonga. Nachm Doad vom Wilhelm II. isch ausderdeam ned sei Frau, sondern dr Tankred von Lecce vum Kenig ausgruafa wora. Dr earschde Versuach dean ganza Schreit milidärisch zum lösa isch elfhondertoisanoizg vor Neapel gscheidert. 1093 isch em Heinrich dr englische Kenig Richard I. ind Hend gfalla. Weils aber verboda war Kreizfahrer eizumsperra, isch dr Heinrich defir vom Babscht exkommuniziert wora. Mit seiner Auslöse von mehr als hondertfuchtskdausend Mark hader earscht a Fürschdaoposition zerschlae- und dann sogar a weidra milidärischa Aktion gega
Alemannisch läbt! isch s Thema vun eme Dialäktwettbewäärb gsii, wu 2020/21 vu dr Muettersproch-Gsellschaft zäme mit em SWR un dr Badische Zytig veraastaltet wooren isch. Scho 2004/05 hän d Muettersproch-Gsellschaft, dr SWR un di Badisch unter em Titel Mir sueche die Beschde zäme ne Dialäktwettbewäärb uusglobt un 2010 ain mit em Thema s menschelet. Zeh Johr speeter het mer jetz wider ain welle mache. Uusgschriibe woore isch dr Wettbewäärb mit em Thema Alemannisch läbt! im Mai 2020, Yysändeschluss isch dr 31. Dezämber 2020 gsii. Mitmache het mer chenne mit Gedicht oder eme Prosatäxt in eme alemannische Dialäkt vu Baade-Wiirtebäärg oder us em Elsass, uusgschlose vum Wettbewärb sin aber Autor*ne gsii, wu scho ne Buech in eme Verlag uusegee hän. S het nit solle mee syy wie 2 DIN A4-Syte un mer het d Täxt solle anonym mit eme Passwort yygee. Bryys het s gee fir Lyrik un Prosa, mer het chenne entwäder Gedicht oder Prosatäxt yygee, oder aber au baides. Verbunde mit em Bryys isch e Bryysgäld gsii in Heechi vu 500 € fir dr eerscht Blatz, 300 € fir dr zweet Blatz un 200 € fir dr dritt Blatz. Derzue sin au Junioorebryys in Lyrik un Prosa uusglobt woore
Mir sueche die Beschde isch dr Titel vun eme Dialäktwettbewäärb gsii, wu 2004/05 vu dr Muettersproch-Gsellschaft zäme mit em SWR un dr Badische Zytig veraastaltet wooren isch. Uusgschriibe woore isch dr Wettbewäärb im Spotsummer 2004, Yysändeschluss isch dr 16. Novämber 2004 gsii. Mitmache chenne het mer mit Gedicht oder Prosatäxt in eme alemannische Dialäkt us em Badische. S het nit solle mee syy wie 2 DIN A4-Syte un mer het d Täxt solle anonym mit eme Passwort yygee. Bryys het s gee fir Lyrik un Prosa. Mer het chenne entwäder bis zue drei Gedicht oder zwee Prosatäxt yygee, oder aber au baides. Verbunde mit em Bryys isch e Bryysgäld gsii in Heechi vu 1000 € fir dr eerscht Blatz, 750 € fir dr zweet Blatz un 250 € fir dr dritt Blatz. Uusgweelt woore sin di bremierte Täxt vun ere fimfchepfige Jury, wu d Inge Tenz un dr Klaus Poppen vu dr Muettersproch-Gsellschaft, d Regina Keller vum SWR, dr Wulf Rüskamp vu dr Badische Zytig, dr Rudolf Post vum Badische Werterbuech derzue ghert hän. D Bryysverleiig isch derno am 13. Jänner 2005 im Gebei vum SWR z Fryyburg gsii. Noch em Wettbewärb isch e Uuswahl us dr Byydreeg, wu yygschicht
s menschelet isch dr Titel vun eme Dialäktwettbewäärb gsii, wu 2010 vu dr Muettersproch-Gsellschaft zäme mit em SWR un dr Badische Zytig veraastaltet wooren isch. Scho 2004/05 hän d Muettersproch-Gsellschaft, dr SWR un di Badisch unter em Titel Mir sueche die Beschde zäme ne Dialäktwettbewäärb uusglobt. Fimf Johr speeter het mer jetz wider ain welle mache. Uusgschriibe woore isch dr Wettbewäärb im Februar 2010, Yysändeschluss isch dr 24. April 2010 gsii. Mitmache chenne het mer mit Gedicht oder Prosatäxt in eme alemannische Dialäkt us em Badische, uusgschlose vum Wettbewärb sin aber Autor*ne gsii, wu scho ne Buech in eme Verlag uusegee hän. S het nit solle mee syy wie 2 DIN A4-Syte un mer het d Täxt solle anonym mit eme Passwort yygee. Bryys het s gee fir Lyrik un Prosa. Mer het chenne entwäder e Gedicht oder e Prosatäxt yygee, oder aber au baides. Verbunde mit em Bryys isch e Bryysgäld gsii in Heechi vu 500 € fir dr eerscht Blatz, 300 € fir dr zweet Blatz un 200 € fir dr dritt Blatz. Uusgweelt woore sin di bremierte Täxt vun ere fimfchepfige Jury, wu d Friedel Scheer-Nahor, d Inge Tenz un dr Klaus Poppen vu dr Muettersproch-Gsellschaft, d
D Simone Schneider (* ca. 1974) isch e dytschi Schriftstelleri. Si schrybt vor allem Gedicht un Chuurzgschiichte. D Schneider isch z Friesene ufgwagse un z Lohr uf s Max-Planck-Gimnasium gange. Scho mit elf, zwelt Johr het si aafange Gedicht schrybe. Anne 1991 het si zue dr Siiger*ne vum Landeswettbewäärb fir bolitischi Bildig gheert. Ai Johr speeter het si zue dr Dailnämer*ne vun eme Dräffe vu junge Autor*ne z Berlin gheert. Wäg gsundhaitlige Broblääm het si s Gimnasium mieße abbräche un het z Haidelberch Biroochauffrau gleert. Si isch retuurchuu ich d Haimet un het e baar Johr in dr Verwaltig vu dr Gwässerdiräktion z Lohr gschafft un speeter as Altebfläägeri z Offeburg. Uf em zweete Bidligswääg het si anne 2010 z Fryburg s Abituur noogmacht un derno an dr Uniwersiteet Fryburg Neii un Neischti Gschiicht mit Nääbe fach Neii dytschi Literatuur studiert. Anne 2005 isch si Mitgliid vum Offeburger Literatuurkrais woore un het ai Johr speeter unterstitzt vum Literatuurkrais dr Gediichtband „kreideherz“ vereffetligt. Si het au mitgschafft an dr Iberdraagig vum Roman „Milad“ vum Rafik Schami as Bihnefassig. Bim alemannische Dialäktwettbewäärb Lohrer Murre het si anne 2013 en zweete Bryys in dr Kategory Lyrik gwunne un 2017 en eerscht Bryys in
Dr Heinrich IV., gebora am elfda November zeahhondertfuchdsg in Goslar, gschdorba am sibda Auguscht ehlfhondertsegs in Lüddich, war dr äldeschde Bua vom Heinrich III. aus em Gschlecht vo dr Salier ond der Kaisere Agnes. Ab 1053 warer Mitkenig, ab 1056 remisch-deitscher Kenig ond von 1084 bis zua seiner, durch sein jengschda Bua Heinrich V., erzwongana Abdanggung am oisadreisigschda Dezember elhondertfembf Kaiser. Dr Heinrich isch am elfda November zeahhondertfuchdsg in Goslar gebora. An Oaschdra 1051 ischer durch dr Hugo von Cluny in Keln dauft wora. Zwoi Jauhr schbäder ischer im Abril 1053 in Tribur zom Mitkenig gwählt und im Juli vom selbiga Jaur in Aacha grönt wora. Dia Eile war au obraucht, sei Vadr isch nämlich im Ogdober 1059 im alder von grad amal 39 Jaur gschdorba. Der omündige Kenig isch bald zom Schbielbahl von de Groase vom Reich wora. Au dr kenigliche Hofschdaat war koi groaße Hilfe. So berichded dr Analischd vom Gloaschder Niedralteich „die bei Hofe Anwesenden aber sorgten jeder für sich selbst, so viel sie nur konnten, und niemand unterwies den König, was gut und gerecht sei, so daß im Königreich vieles in Unordnung geriet“. Im Abril 1062 isch dr jonge Kaiser vom Anno von Keln auf ma
D Inge Tenz (* z Schopfe as Inge Klemm) isch e dytschi Dialäktautori. D Tenz isch z Maisele ufgwagse. Si het friejer as Främdsproche-Sekreteeri gschafft un läbt mit irem Mann Manfred im Löörecher Stadtdail Broomech. Si hän zäme drei Chinder. Si schrybt Gedicht un Gschichte uf Hochdytsch un uf Markgrefler Alemannisch. Erschti Täxt vun ere sin anne 1983 in dr Anthologi Usezupfts usem Alemannische erschine. Anne 1996 het si ne Uuswahl in irem Buech Purzelbäume un wildi Träum im Moritz Schauenburg Verlag publiziert. Bim Dialäktwettbewärb Lohrer Murre isch si anne 2014 mit em Gedicht „Abspeichere“ uf dr zweet Blatz in dr Kategory Lyrik chuu. Purzelbäume un wildi Träum. Moritz Schauenburg Verlag, Lahr 1996 Derzue sin au Täxt vun ere in verschiidene Anthologie uusechuu. 1984: 1. Bryys vum „Arbeitskreis Rauschmittel e. V.“, Löörech 1994: 1. Bryys vu dr Landeszentrale für politische Bildung, Stuegert 1996: 1. Bryys (Prix de Poésie Dialectale) vu dr Stadt Ensisheim 1997: 1. Bryys vu dr Landeszentrale für politische Bildung, Stuegert 2000: Stipendium vum Förderkreis deutscher Schriftsteller, „Lyrik der Gegenwart“ 2014: 2. Bryys Lyrik, Lohrer Murre Autoren aus dem Dreiländereck. In: Alemannisch dunkt üs guet I/II 2000, S. 26–27 d Inge Tenz uf dr Websyte vu dr Muettersproch-Gsellschaft
D’ Michèle Lutz (* 15. Nowamber 1958 z’ Mìlhüüsa ìm Owerelsàss) ìsch a frànzeescha Politikera vu dr Pàrtäi Les Républicains. Zitter’m 3. Nowamber 2017 ìsch sa d’ Bìrgermaischtera vu Mìlhüüsa. D’ Michèle Lutz ìsch ànna 1958 uf d’ Walt kumma. Sa ìsch d’ Tochter vu’ma Schlosser un vun’ra zwaischprachiga Sekretärin. Sa ìsch z’ Lütterbàch ufgwàcksa. Ìhra baida Ältra schtàmma vu Lütterbàch. D’ Michel Lutz hàt ànna 1984 a Maischterpriafung àls Frisiarera bschtànda, un hàt drzüa a Befähigungsnohwiis vu Racht. Vu 1985 bis 2016 hàt sa ìhra aigana Koffori-Salo àm Place Franklin z’ Mìlhüüsa bewìrtschàftet. Vu 2006 bis 2016 ìsch sa d’ Vorsìtzenda gsìì vu dr Kärperschàft vu da Frisiarer. Sa ìsch àui Mìtglìed vum Generàlvorschtànd un Vizavorsìtzenda vu dr Mìlhüüser Àbtailung vu dr elsassischa Hàndwarkskàmmra. Züadam ìsch sa àb 2014 d’ Vorsìtzenda gsìì vum Verain „Sémaphore Mulhouse Sud-Alsace“. Ìhra politischa Kàrriar hàt d’ Lutz ààgfànga àn dr Kommünàlwàhl vu 2014, wu sa àm 2. Plàtz gsìì ìsch uff dr Lischta vum üssschaidenda Kàndidàt Jean Rottner. Dia Lischta ìsch gwählt worra; àlso ìsch d’ Lutz àb März d’ ärschta Schtällvertrattenta vum Rottner gsìì. Àls Schtällvertrattenta ìsch sa veràntwortlig gsìì fìr d’ lokàla Wìrtschàft-s-Äntwìcklung un fìr d’ Àttràktivitet un d’ Näijäntwìcklung vu
Dr Alain Paul Charles Lebeaupin (* 2. März 1945 z’ Pàris; † 24. Juni 2021 z’ Rom) ìsch a frànzeescher reemisch-kàtholischer Gaischtliger un Diplomàt vum Hailiga Schtüahl gsìì. Dr Alain Lebeaupin hàt àm Pàpschtliga Frànzeescha Priaschterseminàri z’ Rom gschtudiart. Dernoh ìsch’r àm 21. Juni 1975 àls Priaschter gwäijt worra dur dr Bischof Jean Mouisset fìrs Bìschtumm Nizza. Ar hàt a Dokterwìrda vum Bìrgerliga-Ziwilracht bschtànda, wia àui Maischterzöignissa vu kànonischem Racht un vum Gotteslehr. Ànna 1977 ìsch’r ìn d’ Pàpschtliga Diplomàta-n-Àkademii inagànga, fìr sìch bìlda ìn Hìnblìck vun’ra diplomàtischa Kàrriar. Vu 1979 bis 1982 hàt’r gschàfft fìr dr Schtändiga Beobàchter vum Hailiga Schtüahl bi da Verainta Nàziona z’ New York. Vu 1982 bis 1985 ìsch’r Beroter gsìì àn dr Nuntziawìrda ìn dr Dominikànischa Repüblik, un vu 1985 bis 1989 Beroter àn dr Nuntziawìrda ìm Mosàmbik. Ìm Vàtikàn hàt’r àls Beroter vum Schtààtssekretàriàt gschàfft; vu 1989 bis 1998 hàt’r dr Vàtikàn vertratta bi dr Orgànisàzion fìr d’ Sìcherhait un s’ Zammaschàffa ìm Öiropà (OSCE). Züadam ìsch’r vu 1996 bis 1998 vàtikànischer Sunderbeufftràgter gsìì bi dr Öiropäischa Gmainschàft: z’ Brüssel hàt’r a salbschtandiga Nuntziawìrda bi dr Öiropäischa Gmainschàft grìnda; vorhar hàt dàs Àmt dr Nuntz ìm Belgia üssiawt ghàà. Àm 7. Dezamber 1998
Jungi Mundart isch dr Titel vun eme Dialäktwettbewäärb gsii, wu 1997/98 vu dr Muettersproch-Gsellschaft veraastaltet wooren isch. Parallel derzue het s au ne ähnlige Wettbewärb vum elsässische Partnerverain „Heimetsproch un Tradition“ gee. Uusgschriibe woore isch dr Lyrik-Wettbewäärb im Friesummer 1997, dr Yysändeschluss isch wäge dr wenige Täxt, wu yygschickt wore sin, schließli bis zum 31. Dezämber 1997 verlengeret wore. Mitmache chenne het mer mit Gedicht in eme alemannische Dialäkt us em Badische, wämer noch em 31.12.1967 uf d Wält chuu isch. D Täxt hän solle anonym yygee wäre mit eme Passwort. Verbunde mit em Bryys isch e Bryysgäld gsii in Heechi vu 1200,- DM fir dr eerscht Blatz, 800,- DM fir dr zweet Blatz un 500,- DM fir dr dritt Blatz, derzue het s e Ferderbryys gee. Mitgmacht hän emänd zwelf jungi Lyt, wu zäme 22 Gedicht yygschickt hän. Uusgweelt woore sin di bremierte Täxt vun ere fimfchepfige Jury, wu d Inge Tenz, d Uschi Isele un dr Siegfried Thoma vu dr Muettersproch-Gsellschaft, dr Schurnalischt Jörg Bertsch un dr Werner O. Feißt vum SWR derzue ghert hän. D Bryysverleiig isch derno am e Wuchenänd anne 1998 gsii, am Samschtig het s e Dräffe vu allne Dailnämer*ne mit Lyt vu dr
E Ängel (hebräisch: מלאך mal’cha, “Bote, Gsande, Botschaft oder Sändig”, altgriechisch: ἄγγελος ángelos “Bote oder Abgsande”) isch e Gattigsbezeichnig für nes himmlisches Wäse. Er toucht i der Bibel, im Tanach u im Koran uf. Ou i der Mytologie usserhalb vo dene Büecher cha me Ängle finde. D Lehr vo de Ängle isch nid i der Bibel entstande. Da bereits im 1 Mose 3,24 ELB e Ängel erwähnt wird, isch e späteri entstehig vo der Ängelslehr praktisch unmüglech. D Vorstellig wie so Ängle us gseh het sech hingäge nahtisnah entwicklet. Am tütlechschte isch das bim Cherub z beobachte. Der Cherub oder ou Cherubim wird im 1 Mose 3,24 ELB erwähnt u wärde wi im übrige ou, e Grossteil vo der Umgäbig, nid beschribe. E usfüehrlechi Beschribig vom Cherub isch erscht im Hes 10 ELB z finge. Da der Ängel bis dert häre immer wider erwähnt wird, entwicklet sech im Chopf vom Läser es Bild, wo mit em Hesekiel 10 nid überi stimmt. Ängel spile e grossi Rolle i der ganze Bibel. Im Neue Teschtamänt sy d Ängel starch mit der Heilsgschicht verchnüpft. Im Alte Teschtamänt oder im Tanach spile si zwar ou e grossi Rolle aber so ne ängi Verchnüpfig mit